પોશીના તાલુકાના કાજાવાસ ગામના સાતેક વર્ષની આસપાસના ઉંમરના બે બાળકો કોઇ કારણોસર ઘરેથી ભૂલા પડીને ખેડબ્રહ્માના લક્ષ્મીપુરા નજીક આવી પહોંચ્યા હતા, જયાં ખેડબ્રહ્મા પોલીસના પેટ્રોલીંગ દરમિયાન આ બંને બાળકોની સારસંભાળ તથા સાંત્વના આપીને બાળકોના વાલીઓનો સંપર્ક કરી આ બંને બાળકોને તેમના માતા,પિતા સાથે મિલન કરાવ્યુ હતું. બંને બાળકો પોતાના ઘરે હસતા ચહેરે પોલીસનો આભાર માની વિદાય લીધી હતી. વિગત એવી છે કે ખેડબ્રહ્માના પી.એસ.આઇ. એ.ડી.પરમાર રાત્રિના સમય દરમિયાન પેટ્રોલીંગ કરી રહ્યા હતા ત્યારે લક્ષ્મીપુરા ચાર રસ્તા નજીક આશરે એક વાગ્યાના સુમારે એક બાળકી તથા એક બાળક આશરે સાતેક વર્ષની ઉંમરના નજરે પડયા હતા.